Omnibus sancte et inviolabilis matris ecclesie filiis notum sit, quod ego Bartholomeus et Willelmus frater meus damus et concedimus Deo et sanctę Marie de Firmitate et monachis ejusdem loci quicquid habemus vel calumpniamus in vavra sancti Martini, et concessimus piscationem quantum tenet vavra usque ad molendinum Fulchal, absque Nassa et Veruol, et a molendino Fulchal in visum ex toto, pro salute animarum nostrarum, patris ac matris nostrę, omniumque antecessorum nostrorum. Notandum tamen, quod decem tesas in latitudine juxta aquam de vavra pro ferreta, et animalia retinuimus; et hoc quantum tenet vavra in longitudine secus aquam. Et ut hoc inviolabiliter ratum in evum permaneat, ego Bartholomeus, et frater meus Willelmus, et servientes Rafinus et Peilevilanus, pacem et fidem tenere inconcussam in perpetuum ęcclesię Firmitatis juravimus, et tuitionem contra Boimondum, et contra omnes homines, in quantum justicia exegerit, si monachi calumpniam vel dampnum aliquid incurrerint de predicta vavra. Sciendum quoque, quod Hugo de Sala et Richardus de Seniceo fidem atque fiduciam fecerunt, ut quociens dampnum illatum fuerit antefatis monachis in vavra, apud cappelam redeant, nec inde exeant donec dapnum restituant. Similiter Willelmus prepositus de Til non exeat del Til donec dampnum restituatur. Et hoc isti tres predicti facient, quociens monachi proclamationem facient. Hujus rei testes : Robertus de Juli, Hugo de Sala, Guillelmus de Buxi, Galterius de Cochis, Guichardus de Buxi. Quatuor vero nummorum libras pro hoc habuimus. [retour à la ligne] Ego Petrus Dei gratia Cabilonensis episcopus actoritate Dei omnipotentis Patris et Filii et Spiritus Sancti et beatorum apostolorum Petri et Pauli atque beati Vincentii levitę et martyris omniumque sanctorum confirmo ea quę continentur in hac carta monachis de Firmitate presentibus et futuris manere rata. Si quis igitur de his quę hic annotata sunt eos perturbaverit, si non satisfactione congrua emendaverit excommunicationi in perpetuum subiceat, et a sacratissimo corpore et sanguine domini nostri Ihesu Christi alienus fiat atque in extremo examine de perpetrata iniquitate reum dampnationis se esse cognoscat.